
	Семей қаласының денсаулық сақтау жүйесінің жай-күйі және халыққа медициналық қызметтердің қолжетімділігі туралы




	«Абай облысының  денсмаулық сақтау басқармасы» ММ басшысының орынбасары Айсұлу Жұмабайқызы Саимованың Семей қаласының денсаулық сақтау жүйесінің жай-күйі және халыққа медициналық қызметтердің қолжетімділігі туралы ақпаратын тыңдап, талқылағаннан кейін Абай облысы Семей қаласының мәслихаты ШЕШТІ:
Абай облысы денсаулық сақтау басқармасы  басшысының орынбасары Айсұлу Жұмабайқызы Саимованың ақпараты назарға алынсын.  


Семей қаласы мәслихатының
                төрағасы                                                                      Е.Сагандыков











Семей қаласының денсаулық сақтау жүйесінің жай-күйі және халыққа медициналық қызметтердің қолжетімділігі туралы
2025 жылдың қорытындысы бойынша облыста медициналық ұйымдардың материалдық-техникалық базасын нығайту, кадрлық әлеуетті дамыту, заманауи медициналық технологияларды енгізу және медициналық көмектің қолжетімділігін арттыру бағытында ауқымды жұмыстар жүргізілді. Сонымен қатар, ерекше назар аударуды талап ететін жүйелі мәселелер де сақталуда. Атап айтқанда, жекелеген аудандардағы кадр тапшылығы, медициналық қызметтердің сапасы мен уақтылы көрсетілуі, сондай-ақ әлеуметтік мәні бар аурулардың алдын алу мәселелері өзекті болып отыр.
2025 жылдың қорытындысы және 2026 жылдың 8 айының нәтижелері бойынша Абай облысының денсаулық сақтау жүйесінде негізгі көрсеткіштердің жалпы алғанда тұрақты серпіні байқалады. Бұл ретте оң өзгерістермен қатар, шешуді және тиісті шаралар қабылдауды қажет ететін бірқатар проблемалық бағыттар да бар.
Абай облысы халқының саны
[bookmark: _Hlk212763155]«Тіркелген халық тіркелімі» ақпараттық жүйесінің (ТХТ АЖ) деректеріне сәйкес, 2026 жылдың 8 айының қорытындысы бойынша Семей қаласында тіркелген халық саны 364 279 адамды құрады, бұл 2025 жылдың сәйкес кезеңімен салыстырғанда 1%-ға төмен.
ДЕМОГРАФИЯЛЫҚ ЖАҒДАЙ.

	Көрсеткіш атауы
	Өлшем бірлік
	ҚР
	Абай облысы

	
	
	12 ай.
2025 ж
	12 ай
2024 ж
	12 ай.
2025 ж
	8 ай 2025
	8 ай 2026

	Туу көрсеткіші
	1000 адамға шаққанда
	16,17
	15,73
	13,53
	8,7
	8,0

	Өлім жітім
	1000 адамға шаққанда
	6,53
	8,99
	8,97
	5,3
	5,5


Туу көрсеткіші – 2026 жылдың 8 айының қорытындысы бойынша 2025 жылдың сәйкес кезеңімен салыстырғанда туу деңгейінің 0,7-ге төмендеуі байқалады.
Жалпы өлім-жітім көрсеткіші облыс бойынша 1000 тұрғынға шаққанда 5,5-ті құрады. 8 айдағы динамикада: 2025 жылы – 5,3, 2026 жылы – 5,5. Осылайша, облыста жалпы өлім-жітім көрсеткіші 0,2-ге немесе 4%-ға өскен.
Жалпы алғанда, өңірде демографиялық көрсеткіштердің төмендеу үрдісі сақталуда.
1. Кадрмен қамтамасыз етілу 
Абай облысының медициналық ұйымдарында барлығы 11 275 қызметкер жұмыс істейді, оның ішінде 1 758 дәрігер және 5 255 орта медициналық қызметкер бар.
Дәрігерлермен жасақталу деңгейі 85%-ды, орта медициналық персоналмен – 90%-ды құрайды.
Ағымдағы кезеңде облыс бойынша 10 мың тұрғынға шаққандағы дәрігерлермен қамтамасыз етілу көрсеткіші 46,5-ті құрады (2025 жылы – 30,5, 2024 жылы – 32,5). Орта медициналық персоналмен қамтамасыз етілу көрсеткіші 10 мың тұрғынға шаққанда 109,7-ні құрады (2025 жылы – 86,6, 2024 жылы – 90,5).

	12 ай. 2024ж.
	12 ай. 2025ж.
	12 ай. 2024ж.
	12 ай. 2025ж.

	
	қамтылуы,  %
	қамтылуы,  %
	тапшылық (бірлік)
	тапшылық (бірлік)

	Дәрігер
	95%
	97%
	59,50
	51,25

	Орта медицина қызметкері
	94%
	98%
	22,50
	31,25

	Кіші медицина қызметкері
	93%
	98%
	21,25
	10,25



Медициналық ұйымдар басшыларының мәліметтері бойынша, 2026 жылы денсаулық сақтау басқармасына қарасты медициналық ұйымдарға 86 түлек жұмысқа қабылданды, оның ішінде Семей қаласына – 62 дәрігер, аудандарға – 24 дәрігер.
Мемлекеттік медициналық ұйымдарда дәрігер мамандарына қажеттілік 30,25 штат бірлігін құрайды (2025 жылы – 31,75, 2024 жылы – 59,50 бірлік), орта медициналық қызметкерлерге – 25,00 штат бірлігі (2025 жылы – 27,50, 2024 жылы – 22,50 бірлік), кіші медициналық қызметкерлерге – 10,25 штат бірлігі (2025 жылы – 10,00, 2024 жылы – 21,25 бірлік).
Жедел деректер бойынша дәрігер кадрларының ең жоғары тапшылығы келесі мамандықтар бойынша байқалады: терапевтер – 11,75 бірлік, жалпы практика дәрігерлері – 2,50 бірлік, акушер-гинекологтар – 1,75 бірлік; хирургтер, педиатрлар, ересектер оториноларингологтары, балалар невропатологтары және сәулелік диагностика дәрігерлері – 1,50 бірліктен.
Денсаулық сақтау саласындағы кадрлық ресурстардың динамикасы (2025–2026 жылдардың I тоқсаны)
Медицина кадрларының жалпы саны 5 649-дан 6 108 адамға дейін, яғни 8,1%-ға артты, бұл саланың кадрлық әлеуетінің нығайғанын көрсетеді.
Оның ішінде дәрігерлер саны 1 474-тен 1 524 адамға дейін, яғни 3,4%-ға, ал орта медициналық қызметкерлер саны 4 175-тен 4 584 адамға дейін, яғни 9,8%-ға артты. Осылайша, орта медициналық қызметкерлер санатында өсім қарқыны жоғары.
Медицина қызметкерлерінің орташа жасы 42 жастан 45 жасқа дейін ұлғайды. Бұл кадрлық құрамның жас құрылымында егде жастағы мамандар үлесінің арту үрдісін көрсетеді және жас мамандарды тарту мен оларды жұмыс орындарында тұрақтандыру жөніндегі жұмысты күшейту қажеттігін айқындайды.

2.Стационарлық көмек
2025 жылдың 8 айында облыстың төсек қоры 3 615 төсек-орынды, ал төсек-орынмен қамтамасыз етілу көрсеткіші 10 мың тұрғынға шаққанда 58,6-ны құрады.
2026 жылдың 8 айында төсек қоры 3 615-тен 3 602 төсек-орынға дейін төмендеді (–0,4%), сонымен қатар төсек-орынмен қамтамасыз етілу көрсеткіші 10 мың тұрғынға шаққанда 58,6-дан 59,1-ге дейін артты (+0,9%).
Сонымен бірге стационарлық көмектің көлемі мен төсек қоры жұмысының тиімділігі көрсеткіштерінің төмендеуі байқалады. Ауруханадан шығарылған пациенттер саны 79 016-дан 76 642 адамға дейін (–3,0%), төсек-күн саны 740 793-тен 703 241-ге дейін (–5,1%), бір төсек-орынның жұмыс көрсеткіші 204,2-ден 193,9 күнге дейін (–5,0%) төмендеді.
Жоғары технологиялық медициналық көмек көлемі 576 жағдайдан 230 жағдайға дейін төмендеп, 60,1%-ға азайды.


3.Алғашқы медициналық-санитариялық көмек
Семей қаласында, жалпы Абай облысындағыдай, ТМККК және МӘМС шеңберінде алғашқы медициналық-санитариялық және амбулаториялық-емханалық көмек көрсету бойынша мемлекеттік тапсырысты орындауға 33 медициналық ұйым тартылған, оның ішінде 19-ы мемлекеттік, 14-і жекеменшік.
МСАК ұйымдары қызметінің негізгі көрсеткіштерінің бірі – «жылына 1 тұрғынға шаққандағы МСАК көрсететін денсаулық сақтау ұйымдарына бару саны», ол 7,0-ді құрады.
2025 жылдың 12 айында МСАК мамандарына барудың жалпы саны 4 300 480 болды. 2023 жылы бұл көрсеткіш 4 023 952 болған. Динамикада бір тұрғынға шаққандағы бару саны тұрақты деңгейде сақталуда: 2023 жылы – 6,4, 2024 жылы – 7,1, 2025 жылы – 7,0.
2026 жылдың I тоқсанының қорытындысы бойынша көрсеткіштер тұрақты деңгейде сақталуда
4.Аурушаңдық пен өлім-жітім көрсеткіштері
Жүргізіліп жатқан кешенді іс-шаралардың нәтижесінде қала халқы денсаулығының негізгі көрсеткіштері бойынша оң өзгерістерге қол жеткізілді.
100 мың тұрғынға шаққандағы алғашқы сырқаттанушылық көрсеткіші 2023 жылдың 12 айындағы 53 407,5-тен 2025 жылдың қорытындысы бойынша 44 877,8-ге дейін төмендеді, яғни 16%-ға азайды және орташа республикалық көрсеткіштен төмен болды (ҚР – 46 015,7). 2026 жылдың I тоқсанында көрсеткіш 9 659,9-дан 10 082,9-ға дейін өсіп, 4,4%-ға артты.
Қала тұрғындарының әлеуметтік мәні бар аурулармен сырқаттанушылығы бойынша 2025 жылдың қорытындысы және 2026 жылдың I тоқсанында мынадай динамика байқалады: қан айналымы жүйесі аурулары – 4,2%-ға өсті, онкологиялық аурулар – 8,7%-ға төмендеді, туберкулез – 24,2%-ға төмендеді, жарақаттану – 1,6%-ға өсті.
1. Өлім-жітім
2025 жылдың қорытындысы бойынша 100 мың тұрғынға шаққандағы өлім-жітім көрсеткіші:
· қан айналымы жүйесі ауруларынан – 205,2;
· онкологиялық аурулардан – 114,5;
· туберкулезден – 1,8;
· жарақаттардан – 59,4.
2026 жылдың I тоқсанында қан айналымы жүйесі ауруларынан болатын өлім-жітім 47,6-дан 54,1-ге дейін өсіп, 13,7%-ға артты. Онкологиялық аурулардан болатын өлім-жітім 1,6%-ға, жарақаттардан болатын өлім-жітім 27,3%-ға төмендеді. Туберкулезден болатын өлім-жітім көрсеткіші өзгеріссіз қалып, 0,3-ті құрады.
2. Ана мен нәресте өлім-жітімі
2025 жылдың қорытындысы бойынша ана өлімі тіркелген жоқ, нәресте өлім-жітімі 1 000 тірі туған нәрестеге шаққанда 5,6-ны құрады.
2026 жылдың I тоқсанында да ана өлімі тіркелген жоқ. Нәресте өлім-жітімі 1 000 тірі туған нәрестеге шаққанда 7,7-ден 4,7-ге дейін төмендеп, 39%-ға азайды.
5.Алдын алу шаралары
2026 жылдың I тоқсанында скринингтік тексерулермен қамту деңгейі 24,9%-дан 30,3%-ға дейін артты.
2025 жылдың қорытындысы және 2026 жылдың I тоқсаны бойынша денсаулық сақтау жүйесінің тұрақты жұмысы қамтамасыз етілді, бірқатар әлеуметтік мәні бар көрсеткіштер бойынша төмендеу байқалып, ауруларды анықтау деңгейі артты.
Сонымен қатар, қан айналымы жүйесі ауруларынан болатын өлім-жітімнің өсуі, стационарлық көмектің тиімділік көрсеткіштерінің төмендеуі және жоғары технологиялық медициналық көмек көлемінің қысқаруы өзекті мәселелер қатарында қалып отыр.
Жедел медициналық жәрдем қызметінің жұмысы
Жедел медициналық жәрдем қызметінің инфрақұрылымына 1 станция және 1 қосалқы станция кіреді, барлығы 18 бригада жұмыс істейді. Қызмет көрсету радиусы қала аумағында 80 км-ге дейін, ауылдық жерлерде 100 км-ге дейін жетеді.
Қызметкерлердің жалпы саны – 98 адам, оның ішінде 49 дәрігер. Кадрлармен қамтылу деңгейі 84,5%-ды құрайды. Орташа тәуліктік жүктеме – бір бригадаға 1 шақырту.
2024 жылдың қорытындысы бойынша санитариялық авиация желісімен 160 ұшу, 2025 жылы 136 ұшу жүзеге асырылды, бұл алдыңғы жылмен салыстырғанда 15%-ға аз. Санитариялық авиация шақыртуларының негізгі үлесі жарақаттарға – 49,7%, жүрек-қантамыр жүйесі ауруларына – 20,5%, тыныс алу ағзаларының ауруларына – 12,3% тиесілі.
Жедел медициналық жәрдем шақыртуларының жалпы саны 243 290-ды құрады, бұл 2024 жылмен салыстырғанда 3,7%-ға төмен. 1 000 тұрғынға шаққанда 395,7 шақыртудан келеді.
Шұғылдық санаттары бойынша барлық санатта шақыртулар санының төмендеуі байқалады:
· I санат – 4,3%-ға;
· II санат – 9,1%-ға;
· III санат – 34,1%-ға;
· IV санат – 22%-ға төмендеді.
МСАК ұйымдарының мобильді бригадалары қызмет көрсеткен шақыртулардың үлесі 6,7%-ды құрайды.
Шақырту орнына жетудің орташа уақыты 7,7 минутты құрады, оның ішінде:
· I санат – 6,8 минут;
· II санат – 8,0 минут;
· III санат – 7,9 минут;
· IV санат – 7,0 минут.
Көрсетілетін медициналық көмектің сапасы бойынша да оң динамика байқалады: ауруханаға жатқызу деңгейі 6,18%-ға дейін төмендеді, ал сәтті жүргізілген реанимациялық іс-шаралардың үлесі 89,5%-ды құрады.

